text: Mejeri tilbagekalder oste 
  22 marts 2011 kl. 08.39
  Søvind mejeri meddeler, at der er  risiko for gær- og skimmelsvamp i nogle af mejeriets oste.
  Alle flødeoste og gedefriskoste tilbagekaldes fra butikkerne på grund af risiko for gær- og skimmelsvamp i osten.
   
  Ostene er solgt i butikker over hele landet under navnet Kirk, og skulle man have en sådan i køleskabet, opfordrer mejeriet til, at man smider den ud.
  Det er ikke umiddelbart sundhedsfarligt at spise osten, som dog kan give maveonde, skriver mejeriet i en pressemeddelelse.
  